Danone

Danone S.A. on ranskalainen, maailmanlaajuisesti toimiva elintarviketeollisuuden yritys, joka on perustettu alun perin vuonna 1919 Espanjassa. Yhtiö on oman ilmoituksensa mukaan tuoremeijerituotteiden maailmanlaajuinen markkinajohtaja ja yksi maailman johtavista pullovesien, lastenruokien ja terveysvaikutteisesti markkinoitujen tuotteiden valmistajista. 	

Danonen tunnetuimpia tuotemerkkejä ovat muun muassa meijerituotteista Actimel, pullovesistä Evian ja Volvic sekä lastenruoista Blédina. Danone oli aikaisemmin myös merkittävä keksien ja murojen valmistaja, mutta se myi tämän toimialan vuonna 2007 yhdysvaltalaiselle Kraft Foods -yhtiölle. Kauppaan sisältyi muun muassa tunnettu keksien valmistaja Lefèvre Utile (lyh. LU), jolla oli Suomessa tytäryhtiö LU Suomi Oy.

Lähteet

Aiheesta muualla 

 Danone Group 
 Danone Suomi 

CAC 40 -indeksi
Elintarvikealan tuotemerkit
Ranskalaiset elintarvikeyhtiöt
Euronext 100 -indeksi
Ranskalaiset pörssiyhtiöt
Ranskalaiset teollisuusyritykset